求表达对心上人思念之情的诗句

展开全部 《无题》 八岁偷照镜,长眉已能画。
十岁去踏青,芙蓉作裙衩。
十二学弹筝,银甲不曾卸。
十四藏六亲,悬知犹未嫁。
十五泣春风,背面秋千下。
《无题》 昨夜星辰昨夜风,画楼西畔桂堂东。
身无彩凤双飞翼,心有灵犀一点通。
隔座送钩春酒暖,分曹射覆蜡灯红。
嗟余听鼓应官去,走马兰台类转蓬。
《无题》 闻道阊门萼绿华,昔年相望抵天涯。
岂知一夜秦楼客,偷看吴王苑内花。
《无题》 近知名阿侯,住处小江流。
腰细不胜舞,眉长唯是愁。
黄金堪作屋,何不作重楼? 《无题》二首 长眉画了绣廉开,碧玉行收白玉台。
为问翠钗钗上凤,不知香颈为睡回! 寿阳公主嫁时妆,八字宫眉捧鹅黄。
见我佯羞频照影,不知身属冶游郎。
《无题》 照梁初有情,出水旧知名。
裙衩芙蓉小,钗茸翡翠轻。
锦长书郑重,眉细恨分明。
莫近弹碁局,中心最不平! 《无题》 白道萦回入暮霞,班骓嘶断七香车。
春风自共何人笑?枉破阳城十万家。